KTAM ออกกอง KTFF134 ขาย 8-14 มี.ค.นี้
KTAM ออกกองตราสารหนี้ต่างประเทศ KTFF134 อายุโครงการ 3 เดือน มูลค่าโครงการ 10,000 ล้านบาท เสนอขาย 8-14 มี.ค.นี้ ชูผลตอบแทนประมาณ 1.40% ต่อปี
23 เม.ย. 2560

นางชวินดา หาญรัตนกูล กรรมการผู้จัดการ บริษัทหลักทรัพย์จัดการกองทุนกรุงไทย จำกัด หรือ บลจ.กรุงไทย เปิดเผยว่า บริษัทเปิดจำหน่ายกองทุนตราสารหนี้ต่างประเทศกองทุนเปิดกรุงไทยตราสารหนี้ เอฟไอเอฟ 134 (KTFF134) อายุโครงการ 3 เดือน มูลค่าโครงการ 10,000 ล้านบาท เสนอขาย 8-14 มี.ค.นี้
โดยกองทุน KTFF 134 เน้นลงทุนตราสารหนี้ต่างประเทศ ประเภทเงินฝากประจำ Bank of China, Macau Branch อัตราผลตอบแทน 1.76% ต่อปี, China Construction Bank (Asia) Corporation Limited อัตราผลตอบแทน 1.74% ต่อปี, Agricultural Bank of China (Hong Kong Branch) อัตราผลตอบแทน 1.72% ต่อปี, AI Khalij Commercial Bank อัตราผลตอบแทน 1.70% ต่อปี, Union National Bank อัตราผลตอบแทน 1.60% ต่อปี และ Abu Dhabi Commercial Bank อัตราผลตอบแทน 1.68% ต่อปี
โดยกองทุนจะลงทุนในสัดส่วนสถาบันการเงินละ 18% ยกเว้น เงินฝากประจำ Abu Dhabi Commercial Bank ลงทุน 10% ของมูลค่าทรัพย์สินสุทธิของกองทุน ทั้งนี้กองทุนมีค่าใช้จ่ายประมาณ 0.30% ต่อปี ดังนั้น ผู้ลงทุนมีโอกาสได้รับผลตอบแทนประมาณ 1.40% ต่อปี